Informácia

o postupe Ministerstva spravodlivosti Slovenskej republiky
podľa zákona č. 278/1993 Z. z. o správe majetku štátu v znení neskorších predpisov pri prevodoch prebytočného nehnuteľného majetku štátu a pri zámenách nehnuteľného majetku štátu a prevodoch majetku štátu na základe uplatneného práva prednostnej kúpy majetku štátu alebo zákonného predkupného práva za 1. polrok 2009

	Nakladanie s prebytočným nehnuteľným majetkom štátu v správe subjektov v rezorte Ministerstva spravodlivosti Slovenskej republiky je v súlade  s ustanoveniami zákona NR SR č. 278/1993 Z. z. o správe majetku štátu v znení neskorších predpisov.

	V období 1. polroka 2009 sa v rezorte Ministerstva spravodlivosti Slovenskej republiky realizovali dva prevody správy prebytočného nehnuteľného majetku štátu, ktoré boli schválené Ministerstvom financií Slovenskej republiky. 
 
1. Ministerstvo spravodlivosti Slovenskej republiky previedlo na Ministerstvo obrany Slovenskej republiky správu nehnuteľností vedených Správou katastra nehnuteľností Ružomberok   na LV č.15122 v k. ú. Ružomberok, C KN č.6023, zastavené plochy a nádvoria o výmere   973 m^2 v hodnote 4844,65€, CKN č.6024/1, zastavané plochy a nádvoria o výmere 56311 m^2 v hodnote  280377,41€, CKN č.6024/2, zastavané plochy a nádvoria o výmere   3 095 m^2  v hodnote 15410,28€. Zmluvu o bezodplatnom prevode správy majetku štátu schválilo Ministerstvo financií Slovenskej republiky 24. marca 2009. Zápis bol  katastrom nehnuteľností vykonaný 29. júna 2009. 
 
2. Krajský súd v Bratislave previedol na Ministerstvo spravodlivosti Slovenskej republiky správu nehnuteľností nachádzajúcich sa v katastrálnom území Bratislava – Staré mesto,  nehnuteľnosti sú zapísané na liste vlastníctva č. 3642. Prevedenými nehnuteľnosťami sú  parcela č. 7800/2 o výmere 582 m², bližšie identifikovaná ako zastavaná plocha,  číslo EL 4151 a stavba súpisné číslo 2906  na parcele č. 7800/2 hodnota tohto majetku je 275 788,39 €. Zmluvu o bezodplatnom prevode správy majetku štátu schválilo Ministerstvo financií Slovenskej republiky 20. mája 2009. Zápis v katastri nehnuteľností bol vykonaný 8. júla 2009.